***ФИЗИЧКО И ЗДРАВСТВЕНО ВАСПИТАЊЕ***

***КРИТЕРИЈУМ ОЦЕЊИВАЊА***

Образовни стандарди су у предмету Физичко васпитање дефинисани за следеће области:

**• ОСПОСОБЉЕНОСТ У ВЕШТИНАМА**

**• ЗНАЊА О ФИЗИЧКОМ ВЕЖБАЊУ И ФИЗИЧКОМ ВАСПИТАЊУ**

**• ВРЕДНОВАЊЕ ФИЗИЧКОГ ВЕЖБАЊА И ФИЗИЧКОГ ВАСПИТАЊА ОД СТРАНЕ УЧЕНИКА**

Област **ОСПОСОБЉЕНОСТ У ВЕШТИНАМА** чине савладани садржаји програма Физичког васпитања у спортским играма (кошарка, одбојка, рукомет или фудбал), атлетици (трчање, скокови, бацање), вежбама на справама и тлу (тло, прескок, ниска греда), плесу, ритмичкој гимнастици, вежбама обликовања.

Област **ЗНАЊА О ФИЗИЧКОМ ВЕЖБАЊУ И ФИЗИЧКОМ ВАСПИТАЊУ** чине појмови који се користе у физичком вежбању, знања о основним принципима вежбања и правила спортских игара и индивидуалних спортова.

Област **ВРЕДНОВАЊЕ ФИЗИЧКОГ ВЕЖБАЊА И ФИЗИЧКОГ ВАСПИТАЊА ОД СТРАНЕ УЧЕНИКА** чине уверења, ставови и вредности које ученик поседује на крају основног образовања о физичком вежбању и физичком васпитању.

Стандардима нису обухваћени ученици са посебним потребама, као ни ученици

који су делимично ослобођени појединих активности из здравствених разлога. У

оба случаја наставник врши проверу стандарда у области ОСПОСОБЉЕНОСТ У ВЕШТИНАМА према могућностима ученика.

***Нивои постигнућа***

Образовни стандарди формулисани су на три нивоа постигнућа. Нивои образовних стандарда описују захтеве различите тежине, когнитивне комплексности и обима

знања, од једноставнијих ка сложенијим. Сваки наредни ниво подразумева да је ученик савладао знања и вештине са претходног нивоа.

1. ***Основни ниво***

На првом нивоу описани су захтеви који представљају базични или основни ниво

знања, вештина и умења. Очекује се да ће скоро сви, а најмање 80% ученика/ученица

постићи тај ниво. На базичном нивоу налазе се темељна предметна знања и умења

неопходна, како за сналажење у животу, тако и за наставак учења. Знања и умења са

основног нивоа најчешће су мање сложена од оних са средњег и напредног нивоа, али

то није увек случај. Овде су смештена и она знања и умења која нису једноставна, али су

тако темељна да заслужују посебан напор, који је потребан да би њима овладали готово

сви ученици.

1. ***Средњи ниво***

На другом нивоу описани су захтеви који представљају средњи ниво знања, вештина и

умења. Он описује оно што просечан ученик/ученица може да достигне. На средњем нивоу ученик поседује сва знања и вештине са основног нивоа, и поред тога има и низ нових компетенција. Очекује се да ће око 50% ученика/ученица постићи или превазићи тај ниво.

1. ***Напредни ниво***

На трећем нивоу описани су захтеви који представљају напредни ниво знања, вештина и умења. Очекује се да ће око 25% ученика/ученица постићи тај ниво. Знања и умења са овог нивоа су трансферна, пре свега за наставак школовања. Компетенције са напредног нивоа су по правилу и когнитивно сложеније од оних са базичног и средњег нивоа. То значи да се од ученика очекује да анализира, упоређује, разликује, критички суди, износи лични став, повезује различита знања, примењује их и сналази се и у новим и нестандардним ситуацијама. На напредном нивоу ученик поседује све компетенције са

претходна два нивоа.

**Праћење и оцењивање**

Оцењивање се врши бројчано, на основу остваривања оперативних задатака и минималних образовних захтева. Праћење напредовања ученика обавља се сукцесивно, током целе школске године, на основу јединствене методологије која предвиђа следеће тематске целине: стање моторичких способности, усвојене здравствено-хигијенске навике, достигнути ниво савладаности моторних знања, умења и навика у складу са индувидуалним могућностима ученика, однос према раду.

* Стање физичких способности (процена се врши на основу националне батерије тестова за праћење физичког развоја и моторичких способности),
* Усвојеност здравствено-хигијенских навика прати се на основу утврђивања нивоа правилног држања тела и одржавања личне и колективне хигијене, а такође и на основу усвојености и примене знања из области здравља.
* Степен савладаности моторичких знања и умења спроводи се на основу минималних програмских захтева, који је утврђен на крају навођења програмских садржаја.
* Однос према раду вреднује се на основу редовног и активног учествовања у наставном процесу, ношења опреме, такмичењима и ваншколским активностима.

**ПРАКТИЧНА ЗНАЊА (ВЕШТИНЕ) ИЗ ОБЛАСТИ АТЛЕТИКЕ, СПОРТСКЕ ГИМНАСТИКЕ, ПЛЕСА И РИТМИКЕ И СПОРТСКИХ ИГРА (РУКОМЕТ, КОШАРКА, ОДБОЈКА, ФУДБАЛ)**

ОДЛИЧАН 5: Одлично познаје, зна да наведе и врло успешно демонстрира све пређене активности из ове области. Разуме потребу познавања ове области у целости, показује велико интересовање и зна да усвојене елементе комбинује и користи како у другим спортовима тако и у свакодневном животу. Разуме потребу познавања ове области у целости и сагледава корист од исте.

ВРЛО ДОБАР 4: У већој мери познаје, наводи и демонстрира све пређене активности из ове области. Разуме потребу познавања ове области у већој мери, показује одређено интересовање и схвата да усвојене елементе треба да комбинује и користи како у другим спортовима тако и у свакодневном животу. У одређеној мери успева да сагледа потребу познавања ове области.

ДОБАР 3: У одређеној мери познаје, наводи и демонстрира пређене активности из ове области. Разуме потребу познавања ове области у мањој мери, показује одређено интересовање и схвата да усвојене елементе може да комбинује и користи како у другим спортовима тако и у свакодневном животу. У мањој мери успева да сагледа потребу познавања ове области.

ДОВОЉАН 2: У мањој мери познаје, наводи и демонстрира неке од пређених активности из ове области. Разуме потребу познавања ове области у најмањој могућој мери, не показује неопходно интересовање и у мањој мери схвата да усвојене елементе може да комбинује и користи како у другим спортовима тако и у свакодневном животу. Не сагледава јасно потребу познавања ове области.

НЕДОВОЉАН 1: Не познаје, не зна да наведе и демонстрира неке од пређених активности из ове области. Не разуме потребу познавања ове области и не показује интересовање. Не схвата да усвојене елементе може да комбинује и користи како у другим спортовима тако и у свакодневном животу. Не сагледава довољно јасно потребу познавања ове области.

**Активност ученика**

* ОДЛИЧАН 5: Ученик редовно доноси прописану опрему (ретко кад вежба у опреми различитој од прописане), редовно присуствије часовима, показује самосталност у рада, висок степен ангажовања и напретка у односу на претходно стање (ученик показује изузетну самосталност уз изузетно висок степен активности и ангажовања, без помоћи наставника);
* ВРЛОДОБАР 4: Ученик редовно доноси прописану опрему (понекад вежба у опреми различитој од прописане), редовно присуствује часовима, изводи задатке уз мало помоћ наставника, висок степен ангажовања и показује већи напред у односу на претходно стање (ученик показује велику самосталност и висок степен активности и ангажовања, уз мању помоћ наставника);
* ДОБАР 3: ученик не доноси редовно прописану опрему( већ вежба у опреми различитој од прописане), изводи задатке уз већу помоћ наставника, показује и показује мали напредак у односу на претходно стање (ученик показује делимични степен активности и ангажовања, уз велику помоћ наставника успева да примени одређене вежбе);
* ДОВОЉАН 2: Ученик не доноси прописану опрему (већ вежба у опреми другачијој од прописане), задатке изводи уз велику помоћ наставника, не показује напредак у односу на претходно стање (ученик показује мањи степен активности и ангажовања, уз велику помоћ наставника успева да примени одређене вежбе).
* НЕДОВОЉАН 1: Ученик не доноси прописану опрему (нити вежба у опреми различитој од прописане). Не жели да задатке изводи ни уз асистенцију наставника. Не показује ни минималан ниво ангажовања.